*Projekts*

LATVIJAS REPUBLIKAS MINISTRU KABINETS

|  |  |
| --- | --- |
| 2013. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Grozījumi Ministru kabineta 2011.gada 8.jūlija rīkojumā Nr.307**

**"Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai"**

Izdarīt Ministru kabineta 2011.gada 8.jūlija rīkojumā Nr.307 "Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai" (Latvijas Vēstnesis, 2011, 107.nr.) šādus grozījumus:

1. Izteikt 3.punktu šādā redakcijā:

"3. Finanšu ministrijai (valsts akciju sabiedrībai "Valsts nekustamie īpašumi") Padomju okupācijas upuru piemiņas memoriāla kompleksu īstenot divās būvniecības kārtās:

3.1. būvniecības I kārtas ietvaros nodrošināt ēkas Latviešu strēlnieku laukumā 1, Rīgā (nekustamā īpašuma kadastra Nr.0100 001 0095), rekonstrukcijas un piebūves (Nākotnes nama) būvniecības darbu pabeigšanu līdz 2015.gada 1.aprīlim;

3.2. būvniecības II kārtas ietvaros:

3.2.1. līdz 2014.gada 1.augustam iesniegt Ministru kabinetā informatīvo ziņojumu par ēkas Latviešu strēlnieku laukumā 1, Rīgā (nekustamā īpašuma kadastra Nr.0100 001 0095), rekonstrukcijas un piebūves (Nākotnes nama) būvniecības darbu izpildes gaitu un priekšlikumus par turpmāko Padomju okupācijas upuru piemiņas memoriāla būvniecības II kārtas īstenošanu. Ja priekšlikumi Padomju okupācijas upuru piemiņas memoriāla būvniecības II kārtas īstenošanai paredz papildu finansējuma nepieciešamību, tad finansējuma jautājums skatāms Ministru kabinetā kā jaunā politikas iniciatīva gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas ietvaros;

3.2.2. pēc šā rīkojuma 3.1. un 3.2.1.apakšpunktā minētā uzdevuma izpildes, nodrošināt Padomju okupācijas upuru piemiņas memoriāla Latviešu strēlnieku laukumā, Rīgā, būvniecības tehniskā projekta dokumentācijas izstrādi, kas saskaņojama ar Kultūras ministriju, un būvniecības darbu pabeigšanu līdz 2017.gada 1.jūlijam."

2. Izteikt 4.punktu šādā redakcijā:

"4. Finanšu ministrijai (valsts akciju sabiedrībai "Valsts nekustamie īpašumi"):

4.1. ja šā rīkojuma 3.punktā minētā Padomju okupācijas upuru piemiņas memoriāla kompleksa būvniecības procesa īstenošanas laikā pēc tehniskā projekta izstrādes, pēc būvniecības līgumu noslēgšanas vai būvniecības darbu laikā būvniecības izmaksu apmērs mainās, iesniegt Ministru kabinetā rīkojuma projektu par šā rīkojuma 2.punktā minēto ilgtermiņa saistību precizēšanu, atbilstoši valsts akciju sabiedrības "Valsts nekustamie īpašumi" precizētajām būvniecības izmaksām;

4.2. pēc šā rīkojuma 3.1.apakšpunktā minētā uzdevuma izpildes trīs mēnešu laikā iesniegt Kultūras ministrijai precizētu informāciju par ēkas un tās piebūves Latviešu strēlnieku laukumā 1, Rīgā, uzturēšanas izmaksu apmēru atbilstoši faktiskajām būves apsaimniekošanas un uzturēšanas izmaksām."

Ministru prezidents V.Dombrovskis

Finanšu ministrs A. Vilks

22.07.2013 10:23

A.Ādmīdiņa

67024603, agnese.admidina@vni.lv